ระทึกกันอีก ไฟไหม้โรงแรมที่เมกกะ อพยพผู้แสวงบุญมุสลิมนับพัน
ผู้แสวงบุญชาวมุสลิม ระทึกอีกเกิดไฟไหม้โรงแรมแห่งหนึ่งในนครเมกกะ ประเทศซาอุดีอาระเบีย จนต้องอพยพผู้แสวงบุญที่มาพักในโรงแรมกว่าพันคนกันจ้าละหวั่น,เมื่อ 18 ก.ย. 58 สำนักข่าวต่างประเทศรายงาน เกิดเหตุระทึก ไฟไหม้โรงแรมแห่งหนึ่งในนครเมกกะ ประเทศซาอุดีอาระเบีย เมื่อวันพฤหัสบดีที่ 17 ก.ย. ทำให้ต้องมีการอพยพผู้แสวงบุญชาวมุสลิมกว่า 1,000 คน ซึ่งมาพักอยู่ในโรงแรมดังกล่าวกันอย่างเร่งรีบ นับเป็นเหตุการณ์ระทึกครั้งที่ 2 ที่เกิดกับบรรดาผู้แสวงบุญชาวมุสลิม ที่เดินทางมาเพื่อประกอบพิธีฮัจญ์ในปีนี้ หลังจากวันที่ 11 ก.ย. ที่ผ่านมา  หรือ 6 วันก่อน เพิ่งเกิดอุบัติเหตุเครนยักษ์ล้มใส่มัสยิดฮะรอม หรือ แกรนด์ มัสยิด ในนครเมกกะ จนทำให้มีผู้แสวงบุญเสียชีวิตถึง 111 ศพ บาดเจ็บกว่า 390 คน,เจ้าหน้าที่ทางการซาอุดีอาระเบีย เปิดเผยว่า เหตุเพลิงไหม้ เกิดขึ้นที่ห้องพักห้องหนึ่ง บนชั้น 16 ของโรงแรม สูง 20 ชั้น ตั้งอยู่ย่านอาซิซิยา ในนครเมกกะ จึงทำให้ต้องมีการอพยพผู้แสวงบุญกว่า 1,000 คน ส่วนใหญ่เป็นชาวเอเชียออกจากโรงแรมอย่างเร่งด่วน และมีผู้ได้รับบาดเจ็บจากเหตุการณ์นี้ 2 คน  ขณะที่ เจ้าหน้าที่ทางการซาอุดีอาระเบีย ไม่เปิดเผยชื่อโรงแรมที่เกิดเหตุไฟไหม้ รวมทั้งรายละเอียดของเหตุเพลิงไหม้ในครั้งนี้แต่อย่างใด,ทั้งนี้ ผู้แสวงบุญกว่าล้านคนได้หลั่งไหลมายังนครเมกกะ เพื่อร่วมประกอบพิธีฮัจญ์ประจำปี ซึ่งจะเริ่มขึ้นระหว่างวันที่ 21-26 ก.ย. นี้
ผู้แสวงบุญชาวมุสลิม ระทึกอีกเกิดไฟไหม้โรงแรมแห่งหนึ่งในนครเมกกะ ประเทศซาอุดีอาระเบีย จนต้องอพยพผู้แสวงบุญที่มาพักในโรงแรมกว่าพันคน 
เมืองเมกกะ,ไฟไหม้โรงแรมที่เมกกะ,นครเมกกะ,อพยพ,ซาอุดีอาระเบีย,ผู้แสวงบุญมุสลิม,พิธีฮัจญ์,เครนล้มทับมัสยิด,มัสยิดฮะรอม,ไฟไหม้,เพลิงไหม้,ไฟไหม้โรงแรม,ข่าว,ไทยรัฐออนไลน์,ข่าวต่างประเทศ